Paulina Mateus Nkunda

Paulina Mateus Nkunda (o o tshotsweng ka 1952 a tlhokafala ka Phalane a le lesome le bobedi ngwaga wa 2013) e ne e le molweladitshwanelo tsa basadi wa kwa Mozambique, e ne e le mogaka wa ntwa ya boipuso le mopolotiki o o berekileng mo maemong a a kwa godimo kwa FRELIMO.

 Botshelo jwa gagwe 
Nkunda o tsholetswe kwa kgaolong ya Muidumbe, kwa Cabo Delgado, ka 1952. O ne a nna leloko la FRELIMO ka 1964, morago a nna bontlha jwa Women's Detachment, lekgotla la FRELIMO la sesole le le katisang basadi le go ba fa thuto. Ka Phukwi 1968, o ne a tsaya karolo mo bokopanong jwa FRELIMO jwa bobedi jo bo neng bo tshwaretswe kwa Matchedje, Niassa."Cinquenta anos depois: Decisões do II Congresso ainda permanecem actuais". NoticiasAI (in Portuguese). 12 April 2018. Archived from the original on 8 January 2021. Retrieved 30 October 2025Ka 1974, Nkunda o ne a thusa go simolola matsholo a sesole kwa Zambezi, a eteletse pele setlhopha sa batho ba ba rutileng masole a ntlha a basadi kwa kgaolong ya Milange."Faleceu Paulina Mateus". Jornal Notícias (in Portuguese). 13 October 2013. Archived from the original on 11 January 2021. Retrieved 30 October 2025

Morago ga boipuso, Nkunda o ne a nna le seabe mo maemong a a farologaneng a a amanang le tekatekano ya basadi le thuto. Morago ga phelelo ya ntwa ya selegae go tswa ka 1996 go tsena 2011, o ne a nna mokwaledimogolo wa lekgotla la basadi ba Mozambique (OMM). Ka dingwaga tsa 2006 go stena 2012, o berekile mo komiting ya sepolotiki ya FRELIMO, lekgotla le le kwa godimo mo phathing eo.Darch, Colin (2019). Historical Dictionary of Mozambique. Rowman & Littlefield. p. 249. ISBN 978-1-5381-1135-2 O ne a tlhophiwa go nna mopalamente ka 2009, a berekela koo go fitlhelela ka 2013.

 Metswedi